**Հիմնավորում**

**«ԿՈՒՐՈՐՏԱԲԱՆՈՒԹՅԱՆ ԵՎ ՖԻԶԻԿԱԿԱՆ ԲԺՇԿՈՒԹՅԱՆ ԳԻՏԱՀԵՏԱԶՈՏԱԿԱՆ ԻՆՍՏԻՏՈՒՏ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ՊԵՏԱԿԱՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԲԱԺՆԵՏՈՄՍԵՐԸ ՄՐՑՈՒՅԹՈՎ ՄԱՍՆԱՎՈՐԵՑՆԵԼՈՒ ՄԱՍԻՆ»**

**ՀՀ կառավարության որոշման ընդունման անհրաժեշտության մասին**

|  |  |
| --- | --- |
| **1.** | **Անհրաժեշտությունը** |
|  | «Կուրորտաբանության և ֆիզիկական բժշկության գիտահետազոտական ինստիտուտ» ՓԲԸ-ն ընդգրկված է «Պետական գույքի մասնավորեցման 2017-2020թթ. ծրագրի մասին» ՀՀ օրենքի ցանկերում և ենթակա է մասնավորեցման: Ընկերության 100% պետական սեփականություն հանդիսացող բաժնետոմսերի տնօրինման լիազորությունը վերապահված է Պետական գույքի կառավարման կոմիտեին: |
| **2.** | **Ընթացիկ իրավիճակը և խնդիրները** |
|  | Ըստ կանոնադրության Ընկերության գործունեության հիմնական տեսակն է վերականգնողական բուժում:  Ընկերությունն ունի 171 աշխատակից:  Ընկերությունն իր գործունեությունն իրականացնում է ք. Երևան Օրբելի 41 հասցեում։  Հողամասի մակերեսը կազմում է 1.7863 հա, 1 քառ. մետրի կադաստրային արժեքը՝ 139,425 դրամ: Հողամասը ծանրաբեռնված է սերվիտուտով։  Շենքեր-շինությունների ընդհանուր մակերեսը կազմում է 15607.2 քառ.մ (կենտրոնական մասնաշենք` 13132.8 քառ.մ, փորձարարական մասնաշենք` 749.3 քառ.մ, տնտեսական մասնաշենք՝ 1435.3 քառ.մ, ավտոտնակ՝ 72 քառ.մ, փորձարարական մասնաշենք՝ 217.8 քառ.մ): Ընկերության շենք-շինություններն ենթարկվել են սեյսմիկ հետազոտության՝ գլխավոր մասնաշենքի տեխնիկական վիճակը և սեյսմիկ խոցելիությունը գնահատվել է 3-րդ աստիճան: Սեյսմակայությունն ապահովելու նպատակով անհրաժեշտ է իրականացնել ամրացման աշխատանքներ:  ՀՀ առողջապահության նախարարության և «Կուրորտաբանության և ֆիզիկական բժշկության գիտահետազոտական ինստիտուտ» ՓԲԸ-ի միջև կնքված «Պետության կողմից երաշխավորված անվճար և արտոնյալ պայմաններով բժշկական օգնության և սպասարկման ծառայությունների մասին» պայմանագրով ընկերությանը 2020թ.-ի համար փաստացի տրամադրվել է 219,902.0 հազ.դրամ, իսկ 2021թ. համար 407,145.0 հազ. դրամ, որից սոցիալապես անապահով խմբերում ընդգրկված բուժվողների համար 318,210.2 հազ.դրամ, վիրավորում ստացած զինծառայողների մասով 88,934.8 հազ. դրամ, ինչին համապատասխան հիվանդների քանակը համապատասխանաբար կազմել է՝ 1680 և 2063 մարդ։  01.07.2021թ.-ի դրությամբ ներկայացված գնահատման համար անհրաժեշտ ելակետային տվյալների փաթեթի հիման վրա ՀՀ կառավարության 27.03.1998թ. թիվ 209 որոշմամբ սահմանված կարգով՝ 2021 թվականի նոյեմբերի 10-ին Ընկերության բաժնետոմսերի գնահատված արժեքը կազմել է 5,023,162.620 հազ.դրամ: Ընկերության բաժնետոմսերի գնահատված մեծությունը ձևավորվել է 01.07.2021թ. դրությամբ հաշվապահական հաշվեկշռում հաշվառված հիմնական միջոցների (անշարժ գույք, սարքավորումներ, տրանսպորտային միջոց, արտադրական տնտեսական գույք), ոչ նյութական ակտիվների, ընթացիկ ակտիվների (նյութեր, դեբիտորական պարտքեր, դրամական միջոցներ) գնահատված մեծությունների հանրագումարի և պարտավորությունների (գնումների գծով, ՀՀ պետական բյուջեի նկատմամբ, աշխատավարձի և աշխատողների այլ կարճաժամկետ հատուցումների գծով, ստացված ընթացիկ կանխավճարների և այլն) տարբերությամբ:  Ընկերության անշարժ գույքի գնահատված մեծությունը կազմում է 4,968,532.950 հազ.դրամ:  Ընկերության ակտիվների գնահատված արժեքը կազմում է 5,110,296.120 հազ.դրամ։  Ընկերության գնահատված պարտավորությունները 2021 թվականի հուլիսի 1-ի դրությամբ (հաշվետու ժամանակահատված) կազմում են 87,133.5 հազ դրամ։ 2022 թվականի նոյեմբերի 1-ի դրությամբ պարտավորությունները կազմում է 67,421.1 հազ. դրամ, որը գոյացել է Ընկերության ընթացիկ գործունեությունից և փոփոխական է։  Ընկերության 2017-2021 թվականների տնտեսական գործունեության արդյունքներով շահութաբաժինների գծով պարտավորություններ չկան։  Ընկերության 100 տոկոս պետական սեփականություն հանդիսացող բաժնետոմսերը ՀՀ կառավարության 2020թ. դեկտեմբերի 3-ի թիվ 1982-Ա և 15.04.2021թ. թիվ 568-Ա որոշումներով համապատասխանաբար՝ 4,663,930.6 հազ.դրամ և 3,497,947.95 հազ. դրամ արժեքներով ներկայացվել է մասնավորեցման` մրցույթով: Մրցույթները չեն կայացել հայտ չլինելու պատճառով։  Հետագայում կատարվել է Ընկերության գույքի նոր գնահատում։  Հաշվի առնելով, որ Ընկերության բաժնետոմսերը 3,497,947.95 հազ. դրամ արժեքով չի վաճառվել, իսկ նոր գնահատված արժեքը կազմել է 5,023,162.620 հազ. դրամ՝ ՀՀ կառավարության 17.06.2022թ. թիվ 914-Ա որոշմամբ բաժնետոմսերի մրցույթով մասնավորեցման վաճառքի նվազագույն գին է սահմանվել գնահատված արժեքի 75 տոկոսը՝ 3,767,375.0 հազ. դրամ։ Մրցույթը չի կայացել հայտ չլինելու պատճառով։  Նախագծով առաջարկվում է Ընկերության 100 տոկոս պետական սեփականություն հանդիսացող բաժնետոմսերը ներկայացնել մասնավորեցման մրցույթով՝ վաճառքի նվազագույն գին է սահմանելով գնահատված արժեքի 65 տոկոսը՝ 3,265,056.0 հազ.դրամ: |
| **3.** | Տվյալ բնագավառում իրականացվող քաղաքականությունը |
|  | Մասնավորեցման ծրագրի կատարման ապահովում |
| 4. | Պետական բյուջեում կամ տեղական ինքնակառավարման մարմինների բյուջեների վրա ազդեցությունը |
|  | «Կուրորտաբանության և ֆիզիկական բժշկության գիտահետազոտական ինստիտուտ» փակ բաժնետիրական ընկերության պետական սեփականություն հանդիսացող բաժնետոմսերը մրցույթով մասնավորեցնելու մասին» Հայաստանի Հանրապետության կառավարության որոշման նախագծի ընդունման կապակցությամբ նախատեսվում է պետական և ՏԻՄ բյուջեներում եկամուտների ավելացում: Նախագծի համաձայն՝ «Կուրորտաբանության և ֆիզիկական բժշկության գիտահետազոտական ինստիտուտ» ՓԲԸ-ի բաժնետոմսերի վաճառքի գնի 70 տոկոս պետք է ուղղվի ՀՀ պետական բյուջե, իսկ 30 տոկոսը՝ համապատասխան համայնքի ֆոնդային բյուջե, ըստ գույքի գտնվելու վայրի: |
| **5.** | Կարգավորման նպատակը և բնույթը |
|  | Ընկերության մասնավորեցման ճանապարհով նպաստել ընկերության արդյունավետ գործունեության ապահովմանը, ազգաբնակչությանը որակյալ առողջապահական ծառայությունների մատուցմանը: |
| **6.** | Նախագծի մշակման գործընթացում ներգրավված ինստիտուտները և անձիք |
|  | Նախագիծը մշակվել է Պետական գույքի կառավարման կոմիտեի կողմից: |
| **7.** | Ակնկալվող արդյունքը |
|  | Ընկերության բաժնետոմսերի մասնավորեցման արդյունքում պետական բյուջեի մուտքերի ավելացում, ներդրումների իրականացման արդյունքում ընկերության զարգացում և արդյունավետության բարձրացում: |
| **8.** | Կապը ռազմավարական փաստաթղթերի հետ. Հայաստանի վերափոխման ռազմավարություն 2050, ՀՀ կառավարության 2021-2026թթ. ծրագիր, ոլորտային և /կամ այլ ռազմավարություններ |
|  | Նախագիծը բխում է ՀՀ կառավարության 01.04.2021թ. «Պետական գույքի կառավարման 2021-2023թթ. ծրագիրը հաստատելու մասին» թիվ 458-Լ որոշումից։ Նպատակն է՝  1. գույքի արդյունավետ կառավարումը,  2. պետական գույքի մասնավորեցման շնորհիվ ՀՀ պետական և համայնքային բյուջեների եկամուտների ավելացումը և գույքի հանրային օգտակարության բարձրացումը,  3. պետական գույքի կառավարման ոլորտում պետություն-մասնավոր հատված փոխշահավետ գործընկերության համար անհրաժեշտ պայմանների ստեղծումը և համագործակցությունը,  4. պետական գույքի արդյունավետ օգտագործման ճանապարհով տնտեսության իրական հատվածում ներդրումների ներգրավման ապահովումը։ |